49 einstaklingar létust í slysum árið 2006 Allt frá árinu 1928 hefur Slysavarnafélagið Landsbjörg , áður Slysavarnafélag Íslands , skráð banaslys í landinu . Í upphafi voru eingöngu sjóslys og drukknanir skráð en allt frá árinu 1941 hefur félagið skráð öll banaslys og birt í Árbók sinni . Árið 2006 létust 49 einstaklingur í slysum hér á landi samanborið við 31 árið 2005 og skýrist aukningin aðallega af fjölda banaslysa í umferðinni , þar sem létust 30 manns í 27 slysum . Næstflest urðu slysin í flokknum heima - og frítímaslys þar sem létust sjö og þar á eftir í vinnuslysum þar sem sex létust . Langflest slysin urðu í ágúst þar sem 10 létust og þar á eftir október þegar sjö létust . 37 karlmenn létust og 12 konur þar af eitt barn yngra en 14 ára . Í tilkynningu frá Landsbjörgu segir að þessar tölur séu þó ekki endanlegar þar sem enn sé ekki ljóst hvort andlát tveggja aðila hafi verið af slysförum eður ei .